Държавен вестник, бр. 6, 2011 г., стр. 13

БРОЙ  6	
Д Ъ Р Ж А В Е Н  В Е С Т Н И К 	
СТР.  13  
5. Печалбите от прехвърляне на всякакво 
имущество, различно от посоченото в от ал. 1 
до ал. 4, се облагат с данък само в догова­
рящата държава, на която прехвърлителят е 
местно лице.
6. Когато едно физическо лице е било местно 
лице на едната договаряща държава за период 
5 години или повече и е станало местно лице 
на другата договаряща държава, ал. 5 не огра­
ничава първата посочена държава да обложи по 
своето вътрешно законодателство увеличената 
стойност на акциите или дяловете в дружество, 
което е местно лице на първата посочена 
държава за периода, в който това физическо 
лице е било местно лице на първата посочена 
държава. В този случай увеличената стойност 
на имуществото, обложена в първата посочена 
държава, няма да се включва при определяне 
на последващото увеличение стойността на 
имуществото от другата държава. 
Член 14
Доходи от трудово правоотношение
1. Като се имат предвид разпоредбите от 
чл. 15 до чл. 18, заплати, надници и други 
подобни възнаграждения, получени от местно 
лице на едната договаряща държава въз осно­
ва на трудово правоотношение, се облагат с 
данък само в тази държава, освен ако трудът 
се полага в другата договаряща държава. Ако 
трудът се полага по този начин, така получените 
възнаграждения  могат да се облагат с данък 
в тази друга държава.
2. Независимо от разпоредбата на ал. 1възна­
граждение, получено от местно лице на едната 
договаряща държава за положен труд в другата 
договаряща държава, се облага само в първата 
посочена държава, ако:
а) получателят пребивава в другата държава 
за период или периоди, ненадвишаващи общо 
183 дни във всеки 12-месечен период, започващ 
или завършващ в съответната данъчна година, и 
б) възнаграждението е платено от работо­
дател или за сметка на работодател, който не 
е местно лице на другата държава, и
в) възнаграждението не е за сметка на мяс­
то на стопанска дейност, което работодателят 
притежава в другата държава. 
3. Разпоредбите на ал. 2 не се прилагат по 
отношение на възнаграждение за положен труд 
в рамките на преотдаване на професионална 
работна сила. 
4. Независимо от предходните разпоредби на 
този член възнаграждение, получено за поло­
жен труд на борда на кораб, речен кораб или 
самолет, използвани в международния транспорт 
от предприятие на едната договаряща държава, 
може да се облага с данък в тази държава.
Член 15
Директорски възнаграждения 
Директорски възнаграждения и други подобни 
плащания, получени от местно лице на едната 
договаряща държава в качеството му на член 
на борд на директорите (включително управи­
телен съвет или надзорен орган или подобен по 
функции орган) на дружество, което е местно 
лице на другата договаряща държава, могат да 
се облагат с данък в тази друга държава.
Член 16
Художествени изпълнители и спортисти 
1. Независимо от разпоредбите на чл. 7 
и 14 доходите, получени от местно лице на 
едната договаряща държава в качеството му 
на художествен изпълнител, като театрален, 
кино-, радио- или телевизионен артист или като 
музикант или спортист от личната му дейност 
като такъв, извършвана в другата договаряща 
държава, могат да се облагат с данък в тази 
друга държава.
2. Когато доходи от личната дейност, извърш­
вана от художествен изпълнител или спортист 
в качеството му на такъв, се получават не от 
самия  художествен изпълнител или спортист, 
а от друго лице, тези доходи независимо от 
разпоредбите на чл. 7 и 14 могат да се облагат 
с данък в договарящата държава, в която се 
извършва дейността на художествения  изпъл­
нител или спортиста.
3. Алинеи 1 и 2 не се прилагат по отношение 
на доходите, получени от дейността на художест­
вени изпълнители или спортисти, извършвана в 
едната договаряща държава, когато посещението 
в тази държава е финансирано повече от 60 
процента от обществени фондове на другата 
държава, федерална провинция, политическо 
подразделение или орган на местна власт или 
от организация, която е призната в тази друга 
държава за благотворителна организация. В 
този случай доходът се облага с данък само в 
договарящата държава, на която физическото 
лице е местно лице. 
Член 17 
Пенсии, анюитети и подобни плащания 
1. Като се имат предвид разпоредбите на 
чл. 18, ал. 2, пенсии и подобни плащания или 
анюитети, изплатени на местно лице на едната 
договаряща от другата договаряща държава, 
се облагат с данък само в първата посочена 
държава.
2. Независимо от разпоредбите на ал. 1 
плащания, получени от физическо лице, което 
е местно лице на едната договаряща държава 
по държавна социалноосигурителна схема на 
другата договаряща държава, се облагат с данък 
само в тази друга държава.
3. Независимо от разпоредбите на ал. 1 
периодични или непериодични плащания, из­
вършени от едната договаряща държава или 
нейно политическо подразделение на лице, 
което е местно лице на другата договаряща 
държава, като компенсация за политическо 
преследване или поради телесна повреда или 
вреда, понесени в резултат на война (вклю­
чително реституционни плащания) или на